Emma Taulo

Emma Taulo (s. 1984) on suomalainen tuottaja, käsikirjoittaja, ohjaaja ja elokuvantekijä. Hän tilaa ja tuottaa Ylen Docstop-dokumenttisarjoja. 

Taulo valmistui valtiotieteiden maisteriksi Helsingin yliopistosta vuonna 2008 ja käsikirjoittajaksi Metropolia Ammattikorkeakoulusta vuonna 2011. Opiskeluaikanaan Taulo toimi muun muassa ainejärjestö Media ry:n puheenjohtajana 2006. Taulo on kotoisin Lahdesta.

Taulo on käsikirjoittanut ja ohjannut draama- ja dokumenttisarjoja, audiosarjoja ja lyhytelokuvia sekä toiminut dramaturgina. Taulo analysoi käsikirjoittamassaan radio-ohjelmassa Luuserisankarit - suomalaisen epäonnistumisen kaava (2018) suomalaisten kansallista identiteettiä Sankarin matkan kaavan kautta. Sarja sai myös jatko-osan Sivuhenkilöt, sidekickit ja muut suomalaisuuden salaiset sankarit (2019). Yksin tehty lapsi-podcast (2021) käsittelee itsellistä äitiyttä.  

Taulo oli Yleisradion nuorille suunnatun historiallisen mobiilipelisarjan olivia_17 ja Olivia18 juontaja ja hän on käsikirjoittanut dokumentaarisen draamasarjan Seitsemäntoista (2017). olivia_17 voitti vuonna 2017 Koura-palkinnon. Olivia-pelit kertovat fiktiivisen Suomen ensimmäisen tubettajan Olivian tarinan kautta Suomen historian käännekohdista vuosina 1917–1918. Ne syntyivät vastaiskuna Suomi100-juhlavuoden miehiselle tarinankerronnalle, ja niiden avulla haluttiin kertoa historiasta nuoria kiinnostavalla modernilla tavalla. Pelit saivat kiitettäviä arvioita. 

Taulon käsikirjoittama Operaatio Mannerheim (2012) kertoi Suomen Marsalkka -elokuvan teosta Keniassa.. Taulo toimi marsalkka Mannerheimista kertoneen elokuvan pääkäsikirjoittajana ja dramaturgina.Elokuvanteosta kertonut dokumentaarinen sarja oli Venla-palkintoehdokkaana ja voitti Koura-palkinnon.

Taulo on aiemmin myös toiminut tiedotus- ja markkinointitehtävissä elokuva-alalla, mm. Docpoint -elokuvafestivaalin tiedottajana. Taulo oli yksi TedxHelsinkiUniversity -tilaisuuden puhujista toukokuussa 2017.

Tuotanto

Showrunnerina 
 olivia_17 (2017)
 olivia18 (2018)

Käsikirjoittajana 
 Suomen Marsalkka (2012)
 Operaatio Mannerheim (2012)
 Huipulla (2013)
 Teiniäidit (2014)
 Seitsemäntoista (2017)
 Luuserisankarit - suomalaisen epäonnistumisen kaava (2018)
 Sivuhenkilöt, sidekickit ja muut suomalaisuuden salaiset sankarit (2019)
 Yksin tehty lapsi (2021)

Ohjaajana 
 Lähtö (2008)
 Nuage Vert - Vihreä pilvi (2008)
 Täysin aukotonta (2009)

Dramaturgina 
 Tavarataivas (2013)

Ehdokkuudet ja palkinnot 
 2012, Kultainen Venla-ehdokkuus: Operaatio Mannerheim (paras reality)
 2020, Kultainen Venla-ehdokkuus ja palkinnot: Logged in (paras uusi ohjelma, paras uutis-, ajankohtais- ja asiaohjelma)

Lähteet

Aiheesta muualla 
Emma Taulo oli 33-vuotias, kun puoliso ilmoitti, ettei halua lapsia – alkoi rankka ja kallis matka itselliseksi äidiksi
Suomen vaarallisin mies kuoli 134 vuotta sitten, mutta hänen vuokseen kärsimme edelleen
Suomalaiset teinitytöt pelaavat nyt mobiilipeliä, jossa selvitetään, mitä vuonna 1917 elänyt tubettaja Olivia tekee, kun kaveri pettää tai kun ensimmäinen seksikerta lähestyy
 Yle kehitti mobiilipelin tytöille – testiryhmässä 200 teiniä
 Emma Taulo teki hittipelin teinitytöille – aiheena historia 
 Mustalla Marskilla kohahduttanut käsikirjoittaja havaitsi vääryyden: Suomi juhlii itsenäisyyttään miehisesti
 Vieraana käsikirjoittaja Emma Taulo: Historiaa kirjoitetaan voittajien ja valtaapitävien näkökulmasta ja ne ovat miehisiä tarinoita
 Käsikirjoittamisessa pahinta on kirjoittaminen – ja muita asioita jotka jokaisen käsikirjoittajaksi haluavan pitäisi tietää
 Mannerheim-elokuva pääsi palkintoehdokkaaksi Keniassa
 TedXHelsinkiUniversity 2017: Zero's Journey. Re-writing the national myth

Elävät henkilöt
Vuonna 1984 syntyneet
Suomalaiset elokuvakäsikirjoittajat